**ADATKEZELÉSI TÁJÉKOZTATÓ**

**A Veszprém Vármegyei Katasztrófavédelmi Igazgatóság által alkalmazott kamerás
megfigyelésről**

**Az adatkezelő megnevezése:** Veszprém Vármegyei Katasztrófavédelmi Igazgatóság (a továbbiakban: Veszprém VMKI)

**Székhelye:** 8200 Veszprém, Dózsa György út 31.

**Postai címe:** 8201 Veszprém Pf.:403.

**Telefonszáma:** 06-88-620-800

**Elektronikus levélcíme:** veszprem.mki.@katved.gov.hu

A Veszprém VMKI adatvédelmi tisztviselője: (adatvédelmi kérdések, problémák,
jogalkalmazás) dr. Lóderer Éva tű. százados, elérhetősége: 06-88-620-800

**A Veszprém VMKI az alábbi objektumaiban térfigyelő kamerarendszert működtet:**

• 8200 Veszprém, Dózsa György út 31. 12 db
• 8400 Ajka, Liliom u. 10/b. 4 db
• 8500 Pápa, Major u. 20. 8 db
• 8184 Balatonfűzfő, Bugyogóforrás u. 2. 4 db

Kamera üzemel – zárt láncú hálózatban

**Kezelt adatok köre:** A térfigyelő kamera által készített felvétel rögzíti az érintett képmását, az általa tanúsított magatartást, cselekvéseit.

**Adatkezelés célja:** A Veszprém VMKI épületein a készenléti járművek akadálytalan kihajtása céljából, az objektumain a szakfelszerelések és egyéb vagyontárgyak feladatellátáshoz szükséges rendelkezésre állásának biztosítása és védelme céljából, a készenléti járművein az azokon található szakfelszereléseknek az azonnali, akadálymentes feladatellátás céljából
történő használata érdekében, a beavatkozás eseményeinek képi rögzítése és elemzése céljából bárki számára nyilvánvalóan észlelhető módon képfelvevőt helyezünk el, felvételt készítünk és rögzítünk.

**Adatkezelés jogalapja:** Az adatkezelés jogalapja a GDPR 6. cikke (1) bekezdésének f) pontja alapján az adatkezelő jogos érdeke, ami a vagyonkezelésében lévő vagyontárgyak állagának megóvása, eltulajdonításuk megakadályozása, esetlegesen az elkövető kilétének megállapítása. Az érdekmérlegelés során figyelemmel kellett lenni a katasztrófavédelemről és a
hozzá kapcsolódó egyes törvények módosításáról szóló 2011. évi CXXVIII. törvény VII/B. fejezetben meghatározott garanciális feltételekre is és a harmadik személyek, valamint az érintettek személy és vagyonvédelmére is.

**Adattovábbítás lehetősége:** Bíróság vagy más hatóság megkeresésére a felvételt, valamint más személyes adatot a megkeresett adatkezelő a bíróságnak vagy a hatóságnak haladéktalanul meg kell küldeni. Amennyiben a bíróság vagy hatóság a megsemmisítés mellőzését kérte, azonban megkeresés megküldésére harminc napon belül nem kerül sor, a felvételt, valamint más személyes adatot a Veszprém VMKI megsemmisíti, illetve törli.

**Adattárolás ideje:** Az adatkezelési idő a rögzítéstől számított 30 nap, kivéve, ha a rögzített képfelvételt, valamint más személyes adatot bírósági vagy más hatósági eljárásban bizonyítékként felhasználják. Amennyiben jogát vagy jogos érdekét a felvétel rögzítése érinti, 8 napon belül kérheti, hogy a felvételt a Veszprém VMKI a felvétel továbbításáig, de legfeljebb harminc napig ne törölje.
Céltól eltérő adatkezelésre nem kerül sor. A Veszprém VMKI az adatkezelés során adatfeldolgozót nem vesz igénybe.

**Adatbiztonsági intézkedések:** A Veszprém VMKI a személyes adatokat védi, így különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. A Veszprém VMKI adatkezelési tevékenysége során biztosítja az érintettek magánszférájának védelmét, erre
tekintettel a képfelvételek külön tárhelyre kerülnek mentésre biztonsági mentés készítésének mellőzésével, a korábbi felvételekre történő automatikus felülírással. A felvételt közvetítő képhez csak az férhet hozzá, akinek ez munkaköri feladata.

**A kamerafelvétellel kapcsolatban az érintettet megilleti** a hozzáféréshez, korlátozáshoz, tiltakozáshoz, valamint a Nemzeti Adatvédelmi és Információszabadság Hatóság előtti panasz joga.

Amennyiben az általa kezdeményezett eljárás nem vezetett eredményre, az Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 22. § szerint, valamint a polgári törvénykönyvről szóló 2013. évi V. törvény Második Könyvének III. része alapján akár a lakóhelye szerint illetékes törvényszékhez is
fordulhat.

A Nemzeti Adatvédelmi és Információszabadság Hatóság elérhetősége:
Postacím: 1363 Budapest, Pf. 9.
Telefon: +36 (1) 391-1400
Elektronikus postacím: ugyfelszolgalat@naih.hu
Honlap: www.naih.h